REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/24-23

7. februar 2023. godine

B e o g r a d

Z A P I S N I K

16. SEDNICE ODBORA ZA USTAVNA PITANjA I ZAKONODAVSTVO ODRŽANE 7. FEBRUARA 2023. GODINE

 Sednica je počela u 09.00 časova.

 Sednicom je predsedavala Jelena Žarić Kovačević, predsednik Odbora.

 Sednici su prisustvovali članovi Odbora: Nenad Mitrović, Sanja Jefić Branković, Uglješa Mrdić, Sanja Lakić, Dubravka Kralj, Olja Petrović, Zoran Tomić, Nebojša Cakić i Milica Nikolić.

 Sednici nisu prisustvovali članovi Odbora Žika Bujuklić, Dragan Nikolić, Vladimir Gajić, Dragan Vulić, Pavle Grbović, Ljubinko Đurković i Aleksandar Olenik.

Sednici je prisustvovao Vladimir Vinš, pomoćnik ministra u Ministarstvu pravde.

**D n e v n i r e d:**

1. Razmatranje Predloga zakona o sudijama, koji je podnela Vlada (broj 011-71/23 od 17. januara 2023. godine), u pojedinostima.

**Prva tačka dnevnog reda:** Razmatranje Predloga zakona o sudijama, koji je podnela Vlada (broj 011-71/23 od 17. januara 2023. godine), u pojedinostima

Odbor je, u skladu sa članom 164. Poslovnika Narodne skupštine, razmotrio Predlog zakona o sudijama, koji je podnela Vlada, u pojedinostima i smatra da su u skladu sa Ustavom i pravnim sistemom Republike Srbije sledeći amandmani:

 - na član 55. koji je podneo Odbor za pravosuđe, državnu upravu i lokalnu samoupravu;

- na član 75. koji je podneo Odbor za pravosuđe, državnu upravu i lokalnu samoupravu.

Odbor je odluku doneo jednoglasno (10 glasova za).

 Sednica je završena u 09.05 časova.

 Sastavni deo zapisnika čine stenografske beleške.

 SEKRETAR PREDSEDNIK

dr Radoje Cerović Jelena Žarić Kovačević